《四牡夫子行役志思也二章》
明代·方孟式

翩翩者䳡，肃肃其羽。王事靡盬，以风以雨。琴瑟在右，我心悲苦。

檀车幝幝，悲风四起。父母既远，维予与子。相隔千里，共饮江水。

作者简介：方孟式（1582～1639）字如曜，方大镇长女，方以智大姑妈，安徽桐城人。山东布政张秉文妻。志笃诗书，擅绘观音像。崇祯十三年张秉文守济南死于城上，孟式投水殉节。方孟式与妹方维仪、堂妹方维则均为国为家守节，后人称为“方氏三节”，著有《纫兰阁集》十二卷。